Na osnovu člana 25 stav 4 Zakona o sudskim vještacima ("Službeni list CG", broj 54/16), Ministarstvo pravde donijelo je
PRAVILNIK
O SADRŽAJU I OBRASCU REGISTRA SUDSKIH VJEŠTAKA I REGISTRA PRAVNIH LICA ZA VRŠENJE VJEŠTAČENJA
("Službeni list Crne Gore", br. 072/16 od 18.11.2016)
Član 1
Ovim pravilnikom propisuju se bliži sadržaj, obrazac i način vođenja registra sudskih vještaka i registra pravnih lica za vršenje vještačenja.
Član 2
Izrazi koji se u ovom pravilniku koriste za fizička lica u muškom rodu podrazumijevaju iste izraze u ženskom rodu.
Član 3
Registar sudskih vještaka sadrži:
   - redni broj upisa,
   - ime i prezime sudskog vještaka,
   - datum i mjesto rođenja,
   - adresu i broj telefona,
   - zvanje i nivo kvalifikacije obrazovanja,
   - oblast vještačenja,
   - broj i datum rješenja o postavljenju,
   - broj i datum rješenja o razrješenju,
   - broj i datum rješenja o poništenju rješenja o postavljenju,
   - vrijeme na koje je sudski vještak postavljen,
   - napomenu.
Obrazac registra iz stava 1 ovog člana sastavni je dio ovog pravilnika (Obrazac 1).
Član 4
Registar pravnih lica za vršenje vještačenja sadrži:
   - redni broj upisa,
   - naziv pravnog lica,
   - sjedište i broj telefona,
   - ime i prezime zaposlenog sudskog vještaka,
   - oblast vještačenja,
   - broj i datum upisa u Centralni registar privrednih subjekata,
   - broj i datum rješenja o brisanju iz Centralnog registra privrednih subjekata,
   - napomenu.
Obrazac registra iz stava 1 ovog člana sastavni je dio ovog pravilnika (Obrazac 2).
Član 5
Registar sudskih vještaka i registar pravnih lica za vršenje vještačenja vode se u pisanoj i elektronskoj formi.
Registri iz stava 1 ovog člana u pisanoj formi vode se u obliku knjige.
Član 6
Danom stupanja na snagu ovog pravilnika prestaje da važi Pravilnik o sadržini i obrascu Registra sudskih vještaka i Registra pravnih lica za vršenje vještačenja ("Službeni list RCG", broj 70/05).
Član 7
Ovaj pravilnik stupa na snagu osmog dana od dana objavljivanja u "Službenom listu Crne Gore".
Broj: 03-11808/16
Podgorica, 14. novembra 2016. godine
Ministar,
Zoran Pažin, s.r.